Ето коя ще замени Мариана Векилска (снимки)
Начало Известна Шоу Ето коя ще замени Мариана Векилска (снимки)
Дата: 04.01.2019 Снимки: bTV
Новата година носи ново предизвикателство за един от най-изявените членове в екипа на "Тази събота и неделя" - Александра Кръстева. От утре репортерът на bTV застава до Жени Марчева и Диана Любенова като водеща на съботно-неделния сутрешен блок на телевизията. Тя заменя Мариана Векилска, която преди съобщи, че се разделя с телевизията. В минутите с Александра Кръстева всеки уикенд на фокус ще бъдат актуалните социални и здравни теми, които са част от всекидневието на българина.
"Практика в bTV е водещите да бъдат журналисти с изявени репортерски качества и доказан опит. Като част от школата на bTV Александра Кръстева е именно такъв професионалист. Вярвам, че зрителите на предаването ще следят с интерес темите и гостите, с които тя ще ги среща", коментира Венелин Петков, директор "Новини, актуални предавания и спорт" в bTV Media Group.
Александра Кръстева е утвърден журналист в нюзрума на bTV. През изминалите осем години репортажите ѝ на социална и лайфстайл тематика, както и разказаните истории на хората от малките кътчета на България, оставят отпечатък и не спират да вълнуват и трогват. Тя обича да разказва именно тези истории, защото чрез тях вижда, че "щастието може да се изразява в две простички неща – човек да е здрав и да има някого до себе си". Четири "(Не)обикновени истории" от изминалата година, представени от Александра Кръстева, зрителите ще видят и в bTV Репортерите на 6 януари.
Темите за семейството, гражданските права и равенството на хората също не са нови за журналистката. В професионален план тя се гордее най-вече с това, че името ѝ стои под репортажите в трите поредни кампании на bTV и UNICEF – "Бъдеще без насилие за всяко дете", "Заедно от детската градина" и "Заедно за всяко дете".
Етикети: Александра Кръстева | Мариана Векилска